Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1699

5. Vizsgálat 5.1. Oldatok készítése (lásd Megfigyelések 7.2.) Mérjünk be 2 g mintát 1 mg pontossággal 500 cm3-os mérõlombikba, adjunk hozzá 450 cm3 elõzetesen 40 oC-ra melegített sósavas pepszin oldatot (3.4.), és rázzuk össze a csomóképzõdés elkerülésére. Ellenõrizzük, hogy a szuszpenzió pH-ja kevesebb legyen 1,7-nél. Tegyük a lombikot vízfürdõbe vagy inkubátorba (4.1.) és hagyjuk ott 48 órán át. Rázzuk össze 8, 24 és 32 óra után. A 48 óra elteltével adjunk hozzá 15 ml sósavat (3.1.), hûtsük le 20 oC-ra, töltsük jelre vízzel és szûrjük. 5.2. Roncsolás Tegyünk 250 cm3 szûrletet a desztilláló készülék (4.2.) lombikjába. Adjuk hozzá a roncsoláshoz szükséges vegyszereket, a nyers fehérje meghatározás módszerében leírtak szerint. Homogenizáljuk és hozzuk forrásba. Ha habképzõdést tapasztalunk, adjunk hozzá néhány csepp habzásgátló anyagot (3.5.). Folytassuk a forralást erõteljesen, míg a víz majdnem teljesen elpárolog. Csökkentsük a forralást, és gondosan távolítsuk el a víz utolsó nyomait is. Amikor az oldat kitisztul és színtelen lesz (vagy világos zöld, ha réz alapú katalizátort használunk), folytassuk még egy órán át a forralást. Hagyjuk lehûlni. 5.3. Desztillálás és titrálás A nyers fehérje meghatározás módszerében leírtak szerint (5.2. és 5.3.). 5.4. Vakpróba Hajtsuk végre a minta analízis folyamatát, de a mintát hagyjuk ki.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes